
РАЗДЕЛ I. 

ОБЩА ИНФОРМАЦИЯ

1. ВЪЗЛОЖИТЕЛ


В съответствие с чл. 5, ал. 2, т. 9 от Закона за обществените поръчки (ЗОП), Възложител на настоящата обществена поръчка е Кметът на община Нова Загора.

Официално наименование
Община Нова Загора

Булстат
000590597

Адрес
ул. „24 май“ 1

Град
Нова Загора

Пощенски код
8900

Държава
България

Представляващ
Николай Георгиев Грозев

Лице за контакт
Олга Бишир, старши юрисконсулт в отдел „Правен“;

Телефон
0457 62121; 045762122
Факс
0457 64303
Електронна поща
obshtina@nova-zagora.org 

Официален интернет адрес: 
http://nova-zagora.org/ 

2. ПРЕДМЕТ И ОБЕКТ НА ОБЩЕСТВЕНАТА ПОРЪЧКА 

2.1. Обект на обществената поръчка по смисъла на чл. 3, ал. 1, т. 2 от Закона за обществените поръчки (ЗОП) е УСЛУГА.

2.2. За нерегламентираните в настоящите указания условия по провеждането и възлагането на поръчката, се прилагат разпоредбите на Закона за обществените поръчки (ЗОП), Правилника за прилагане на закона за обществените поръчки (ППЗОП) и приложимите подзаконови, национални и международни нормативни актове съобразно предмета на поръчката.

2.3. Предмет на обществената поръчка:

Обособена позиция № 1:

Приготвяне на храна по заявка и меню на Домашен социален патронаж, гр. Нова Загора. 
Обособена позиция № 2:
Приготвяне на храна – топъл обяд за лица в неравностойно социално положение и в риск от социално изключване.

3. ПРОГНОЗНА СТОЙНОСТ И ИЗТОЧНИК НА ФИНАНСИРАНЕ 

3.1. Разполагаемият финансов ресурс на Възложителя за изпълнение на обществената поръчка  е в размер до 634 720 лв. /шестстотин тридесет и четири хиляди седемстотин и двадесет лева/ без ДДС.
3.2. Прогнозната стойност.

Обособена позиция №1:

Прогнозната стойност на обособена позиция № 1 е в размер на 564 250 лв. за две години и е определена на база предходно потребление на Възложителя;

Обособена позиция № 2:

Прогнозната стойност на обособена позиция № 2 е в размер на 70 470 лв. и е  определена в съответствие с изискванията на проект BG05FMOP001-3.002-0130-С01 „Топъл обяд в община Нова Загора”, по процедура за директно предоставяне на БФП BG05FMOP001-3.002 “Осигуряване на топъл обяд – 2016-2019” по Оперативна програма за храни и/или основно материално подпомагане за целия срок на действие на проекта – до 31.12.2019 г.
3.3. Финансирането на настоящата обществена поръчка по обособена позиция № 1 се осигурява със собствени средства от бюджета на Община Нова Загора, а по особосена позиция № 2 в рамките на проект BG05FMOP001-3.002-0130-С01 „Топъл обяд в община Нова Загора”, по процедура за директно предоставяне на БФП BG05FMOP001-3.002 “Осигуряване на топъл обяд – 2016-2019” по Оперативна програма за храни и/или основно материално подпомагане.
4. МЯСТО И СРОК ЗА ИЗПЪЛНЕНИЕ

4.1. Мястото на изпълнение на поръчката:

Гр. Нова Загора.

4.2. Срок за изпълнение на поръчката:

Обособена позиция № 1:

24 (двадесет и четири) месеца, като същият започва да тече от датата на сключването на договора за възлагане на настоящата обществена поръчка.

Обособена позиция № 2:
От датата на сключване на договора за възлагане на настоящата обществена поръчка до 31.12.2019 г.
5. МОТИВИ ЗА ИЗБОР НА ПРОЦЕДУРАТА

В изпълнение на чл. 17, ал. 1 от ЗОП във връзка с чл. 20, ал. 1 от ЗОП, Възложителят обявява настоящата процедура за възлагане на обществена поръчка на основание чл. 73, ал. 1 във връзка с чл. 18, ал. 1, т. 1 от ЗОП – Открита процедура. 

Провеждането на горепосочената процедура гарантира в най-голяма степен публичността при възлагане на поръчката, респективно прозрачността при разходването на финансовите средства, целта на закона, като се защити обществения интерес и едновременно с това – да се насърчи конкуренцията, като се създадат равни условия и прозрачност при възлагане на обществената поръчка.

6. ОБОСОБЕНИ ПОЗИЦИИ

Предметът на обществената поръчка включва обособени позиции:

Обособена позиция № 1:

Приготвяне на храна по заявка и меню на Домашен социален патронаж, гр. Нова Загора. 

Обособена позиция № 2:

Приготвяне на храна – топъл обяд за лица в неравностойно социално положение и в риск от социално изключване.

РАЗДЕЛ II. 

ТЕХНИЧЕСКИ СПЕЦИФИКАЦИИ

Обособена позиция № 1: 

Приготвяне на храна за консумация за задоволяване нуждите на лица, ползващи услугата домашен социален патронаж, гр. Нова Загора.

Храната се приготвя по заявка и меню на Домашен социален патронаж, гр. Нова Загора и се разсипва в обекта на изпълнителя. Лицата, ползващи услугата домашен социален патронаж към настоящият момент са приблизително 300 човека за 365 хранодни.

Менюто за един храноден включва:

Супа;

Основно ястие;

Десерт;

Тестени изделия.

Стойността на един храноден не може да надвишава 3 лв. без вкл. ДДС. Стойността включва всички разходи, необходими за изпълнение предмета на обособената позиция.
В рамките на менюто за един храноден, лицата, ползващи услугата домашен социален патронаж могат да заявяват повече или по-малко от предвиденият минимум блюда от менюто за един храноден. За грамажите и приготвянето на конкретните менюта се използва следните рецептурници: „Сборник рецепти за заведения за обществено хранене”, издателство „Техника” 1978 г., „Сборник рецепти за заведения за обществено хранене”, издателство „Техника” 1998 г., „Сборник рецепти за заведения за обществено хранене”, издателство „Техника” 2008 г. 

Приготвената храна следва да отговаря на изискванията за качество според действащите в страната стандарти, закони и подзаконовите нормативни актове във връзка с производството и търговията с храни. При приготвянето и разсипването на храната следва да се спазват изискванията за хигиена, качество и енергийна стойност на храната, както и разнообразие на видовете ястия. Храните за лицата, ползващи услугата домашен социален патронаж да бъдат приготвени при спазване грамажа на порциите, вкусовите качества и технологичните изисквания за приготвяне на храни и добър външен вид. За приготвянето на ястията, трябва да се използват висококачествени продукти, несъдържащи вредни за здравето примеси и добавки.

Приготвената храна следва да бъде готова и разсипана по менютата на клиентите ежедневно до 10:00 часа.  Разсипването на храната се извършва в посуда предоставена от ДСП. За почивните дни храната се приготвя в последният работен ден от седмицата. 

Обособена позиция № 2:

Приготвяне на храна по проект BG05FMOP001-3.002-0130-С01 „Топъл обяд в община Нова Загора”, по процедура за директно предоставяне на БФП BG05FMOP001-3.002 “Осигуряване на топъл обяд – 2016-2019” по Оперативна програма за храни и/или основно материално подпомагане.

Приготвяне на храна – топъл обяд за лица в неравностойно социално положение и в риск от социално изключване.

Храната се приготвя по заявка и меню на Домашен социален патронаж, гр. Нова Загора и се разсипва в обекта на изпълнителя. Общият брой лица, които могат да ползват услугата по проекта е 55, като този брой може да намалява или да се увеличава в зависимост от броя на одобрените по проекта лица. Топлият обяд се предоставя на лицата всеки работен ден от седмицата.

Стойността на един храноден не може да надвишава 2,08 лева без ДДС. Стойността включва всички разходи, необходими за изпълнение предмета на обособената позиция.

Менюто за един храноден включва:

Супа;

Основно ястие;

Хляб.

При реализирана икономия от средства /в зависимост от менюто за съответния ден/ по възможност се предоставя и десерт. 

Храната се приготвя съгласно седмично меню изготвено от определено лице от Домашен социален патронаж /ДСП/, гр. Нова Загора. За грамажите и приготвянето на менютата се използват следните рецептурници: „Сборник рецепти за заведения за обществено хранене”, „Техника” 1978 г. и  „Сборник рецепти за заведения за обществено хранене”, „Техника” 1998 г. и 2008 г. 

Храната за лицата, ползващи услугите по проекта следва да се приготвя при спазване грамажа на порциите, вкусовите качества и технологичните изисквания за приготвяне на храни и добър външен вид. 

За приготвянето на ястията следва да се използват висококачествени продукти, несъдържащи вредни за здравето примеси и добавки.

Приготвената храна следва да отговаря на изискванията за качество според действащите в страната стандарти, закони и подзаконовите нормативни актове във връзка с производството и търговията с храни. При приготвянето на храната, следва да се спазват изискванията за хигиена, качество и енергийна стойност на храната, както и разнообразие на видовете ястия. Храните за лицата, ползващи услугата по проекта да бъдат приготвени при спазване грамажа на порциите, вкусовите качества и технологичните изисквания за приготвяне на храни и добър външен вид. За приготвянето на ястията, трябва да се използват висококачествени продукти, несъдържащи вредни за здравето примеси и добавки.

 Приготвената храна следва да бъде готова и разсипана до 10:00 часа на съответния работен ден.   Разсипването на храната се извършва в посуда предоставена от ДСП.
Конкретните групи храни, които могат да се приготвят по Обособена позиция № 1 и № 2 са съгласно Приложение 1 към настоящата Техническа спецификация.
Предоставянето на услугата приготвяне на храна трябва да бъде в съответствие с изискванията на:

Закона за храните;

Наредба № 16 от 28.05.2010 г. за изискванията за качество и контрол за съответствие на пресни плодове и зеленчуци;

Наредба № 1 от 26.07.2016 г. за хигиената на храните;

Наредба № 23 от 19.07.2005 г. за физиологичните норми за хранене на населението;

Наредба № 4 от 03.02.2015 г. за изискванията към използване на добавки в храните;

Наредба № 11 от 18.04.2002 г. за определяне на изискванията към границите на радиоактивното замърсяване на храните при радиационна авария;

Наредба № 16 за хигиенните и ветеринарно-санитарните изисквания за  съхраняване и използване на особено бързо развалящите се хранителни продукти;

Наредба № 2 от 23.01.2015 г. за норми за максимално допустимите количества на остатъци от пестициди в или върху храните.
РАЗДЕЛ ІІI. 

ИЗИСКВАНИЯ КЪМ УЧАСТНИЦИТЕ

1. ОБЩИ ИЗИСКВАНИЯ КЪМ УЧАСТНИЦИТЕ

1.1. Участник в процедура за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да извършва доставките – предмет на поръчката съгласно законодателството на държавата, в която то е установено.

1.2. Участниците в процедурата за възлагане на настоящата обществена поръчка се представляват от законните му представители съгласно учредителните документи или от изрично упълномощени лица.

1.3. Едно физическо или юридическо лице може да участва само в едно обединение. 

1.4. Лице, което участва в обединение или е дало съгласие да бъде подизпълнител в офертата на друг участник, не може да подава самостоятелна оферта. 

1.5. Клон на чуждестранно лице може да е самостоятелен участник в процедура за възлагане на обществена поръчка, ако може самостоятелно да подава оферти и да сключва договори съгласно законодателството на държавата, в която е установен. В тези случаи, ако за доказване на съответствие с изискванията за технически и професионални способности, клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

1.6. Участниците са длъжни да спазват стриктно всички срокове и условия, установени в обявлението за обществена поръчка и настоящата документация за участие.

2. ИЗИСКВАНИЯ КЪМ ЛИЧНОТО СЪСТОЯНИЕ НА УЧАСТНИЦИТЕ  

2.1. Възложителят отстранява от участие в процедурата участник, за когото са налице основанията по чл. 54, ал. 1 ЗОП, а именно:

2.1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс ;

2.1.2. е осъден с влязла в сила присъда, освен ако е реабилитиран, за престъпление, аналогично на тези по т. 2.1.1., в друга държава членка или трета страна ;

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила ;

2.1.4. е налице неравнопоставеност в случаите по чл. 44, ал. 5 от ЗОП;

2.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

2.1.7. е налице конфликт на интереси , който не може да бъде отстранен .

Забележки:

•
При подаване на офертата участникът представя информация относно липсата или наличието на обстоятелства по т. 2.1. в ЕЕДОП, както следва:

- Информация относно липсата или наличието на обстоятелства по т. 2.1.1. и т. 2.1.2 се попълва в съответните полета в Част III „Основания за изключване”, Раздел А, Раздел В и Раздел Г от ЕЕДОП; 

- Информация относно липсата или наличието на обстоятелства по т. 2.1.3. се попълва в Част III „Основания за изключване”, Раздел Б от ЕЕДОП.

- Информация относно липсата или наличието на обстоятелства по т. 2.1.4., 2.1.5., 2.1.6. и 2.1.7. се попълва в Част III „Основания за изключване”, Раздел В от ЕЕДОП.

•
В случаите по чл. 67, ал. 5 и ал. 6 от ЗОП, липсата на основанията за отстраняване по т. 2.1., се доказва със следните документи :

- обстоятелствата по т. 2.1.1 – свидетелство за съдимост;

- обстоятелствата по т. 2.1.3 – удостоверение от органите по приходите и удостоверение от общината по седалището на възложителя и на участника;

- обстоятелството по т. 2.1.6 – удостоверение от органите на Изпълнителна агенция "Главна инспекция по труда" ;

2.2. Участник, за когото са налице основания за отстраняване по т. 2.1. има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.  За тази цел участникът може да докаже, че: 

2.2.1. е погасил задълженията си по т. 2.1.3, включително начислените лихви и/или глоби или че те са разсрочени, отсрочени или обезпечени;

2.2.2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

2.2.3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Забележки:

•
При подаване на офертата (когато е приложимо), предприетите мерки се описват в съответните раздели на част III: „Основания за изключване“ на ЕЕДОП и като доказателства за надеждността на участника в офертата се представят следните документи:

- по отношение на обстоятелството по т. 2.2.1. и т. 2.2.2. – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

- по отношение на обстоятелството по т. 2.2.3. – документ от съответния компетентен орган за потвърждение на описаните обстоятелства.

•
Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.  В случай, че предприетите от участника мерки са достатъчни, за да се гарантира неговата надеждност, Възложителят не го отстранява от процедурата.


2.3. Други основания за отстраняване

2.3.1. Възложителят отстранява от участие в процедурата участници, които са свързани лица;

2.3.2. Възложителят отстранява от участие в процедурата участник, за който важат забраните по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС), освен ако за него не са приложими изключенията по чл. 4 от същия закон.

Забележки:

•
При подаване на офертата участникът представя информация относно липсата или наличието на обстоятелства по т. 2.3. в ЕЕДОП,  както следва:

- информация относно липсата или наличието на обстоятелства по т. 2.3.1 се попълва в Част III, Раздел Г от ЕЕДОП.

- информация относно липсата или наличието на обстоятелства по т. 2.3.2 се попълва в Част III, Раздел Г от ЕЕДОП. Ако за участника са приложими изключенията по чл. 4 от ЗИФОДРЮПДРКЛТДС, се посочва конкретното изключение.

3. КРИТЕРИИ ЗА ПОДБОР.
Критериите за подбор са еднакви за Обособена позиция № 1 и Обособенапозиция № 2.

3.1. Изисквания относно годността (правоспособността) за упражняване на професионална дейност.
Възложителят не поставя изисквания към икономическо и финансово състояние на участниците.
3.2. Изисквания към икономическо и финансово състояние.


Възложителят не поставя изисквания към икономическо и финансово състояние на участниците.

3.3. Изисквания към технически и професионални способности

3.3.1. Участникът следва да е изпълнил най - малко една дейност с предмет, идентичен или сходен с предмета на поръчката, най-много за последните три години от датата на подаване на офертата.

* Еднакви или сходни с предмета на поръчката са услуги по приготвяне на храна готова за консумация (супа, основно ястие).

Забележки:

•
При подаване на офертата, съответствието с изискването участникът декларира в ЕЕДОП, като посочва в част IV „Критерии за подбор”, Раздел В, т.1 б) информация за изпълнените услуги.

•
В случаите по чл. 67, ал. 5 и ал. 6 от ЗОП, обстоятелството се доказва с представяне на документи, съгласно чл.64, ал.1, т. 2 от ЗОП - Списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга.

3.3.2.
Участникът е необходимо да разполага с обект за приготвяне на готова храна в който ще се извършва приготвянето и разсипването на храната, отговарящ на действащите санитарно-хигиенни изисквания, притежаващ документи за регистрация в съответствие с чл. 12 от Закона за храните. Обекта следва да отговаря на нормативните изисквания за хигиената на храните. Обекта за производство на храни следва да е на територията на гр. Нова Загора. 

Забележки:

•
При подаване на офертата, съответствието с изискването участникът декларира  в ЕЕДОП, Част IV „Критерии за подбор”, раздел В, т. 9.

•
В случаите по чл. 67, ал. 5 и ал. 6 от ЗОП, обстоятелството се доказва с представяне на заверено копие на валидно удостоверение за регистрация на обект по Закона за храните.
Съгласно чл. 67, ал. 5 от ЗОП Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.
ВАЖНО!

Съгласно чл. 67, ал. 6 от Закона за обществените поръчки, преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

4. ИЗИСКВАНИЯ ПРИ ИЗПОЛЗВАНЕ КАПАЦИТЕТА НА ТРЕТИ ЛИЦА

4.1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

4.2. По отношение на критериите, свързани с професионална компетентност, участниците могат да се позоват на капацитета на трети лица само, ако лицата, с чиито образование, квалификация или опит се доказва изпълнение на изискванията на Възложителя, ще участват в изпълнението на частта от поръчката, за която е необходим този капацитет.

4.3. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

4.4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

4.5.  Възложителят изисква от участника да замени посоченото от него трето лице, ако то не отговаря на някое от условията по т. 4.4.

4.6. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 4.2- 4.4.

Забележки:

При подаване на офертата, когато участникът се позовава на капацитета на трети лица, посочва това в Част II „Информация за икономическия оператор”, Раздел В от ЕЕДОП. Когато участникът е посочил, че ще използва капацитета на трети лица за доказване на съответствието с критериите за подбор, за всяко от тези лица се представя отделен ЕЕДОП.

5. ИЗИСКВАНИЯ ПРИ ИЗПОЛЗВАНЕ НА ПОДИЗПЪЛНИТЕЛИ

5.1. Участниците посочват в офертата подизпълнителите  и дела от поръчката, който ще им възложат, ако възнамеряват да използват такива. В този случай, те трябва да представят доказателство за поетите от подизпълнителите задължения. 

5.2.  Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. 

5.3. Възложителят изисква замяна на подизпълнител, който не отговаря на условията по т. 5.2.

5.4. Независимо от възможността за използване на подизпълнители, отговорността за изпълнение на договора за обществена поръчка е на изпълнителя. 

5.5. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 

5.5.1. за новия подизпълнител не са налице основанията за отстраняване в процедурата;

5.5.2. новият подизпълнител отговаря на критериите за подбор, включително по отношение на дела и вида на дейностите, които ще изпълнява, коригирани съобразно изпълнените до момента дейности. 

5.6. При замяна или включване на подизпълнител, Изпълнителят представя на Възложителя всички документи, които доказват изпълнението на условията по т. 5.5. заедно с договора за подизпълнение или на допълнителното споразумение в тридневен срок от тяхното сключване.

Забележка:

При подаване на офертата участникът посочва в ЕЕДОП подизпълнителите и дела от поръчката, който ще им възложат, ако възнамерява да използва такива. Съответваната информация се посочва в Част II „Информация за икономическия оператор”, Раздел В от ЕЕДОП и в Част IV, Раздел В, т. 10 от ЕЕДОП. Когато участникът е посочил, че ще използва подизпълнители, за всяко от тези лица се представя отделен ЕЕДОП с попълнена информация по част II, раздели А и Б и част III – VI. 

6. ИЗИСКВАНИЯ ПРИ УЧАСТНИЦИ - ОБЕДИНЕНИЯ

6.1. Възложителят не поставя изискване за създаване на юридическо лице, когато участникът, определен за изпълнител, е обединение на физически и/или юридически лица

6.2. Когато участникът е обединение, което не е регистрирано като самостоятелно юридическо лице се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

6.2.1. определяне на партньор, който да представлява обединението за целите на обществената поръчка;

6.2.2. уговаряне на солидарна отговорност, когато такава не е предвидена съгласно приложимото законодателство;

6.2.3. правата и задълженията на участниците в обединението;

6.2.4. разпределението на отговорността между членовете на обединението;

6.2.5. дейностите, които ще изпълнява всеки член на обединението.

6.3. В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. 

В случай, че преди датата на подаване на офертата обединението не е регистрирано по БУЛСТАТ, то преди възлагане изпълнението на настоящата обществена поръчка, участникът следва да извърши регистрацията по БУЛСТАТ, след уведомяването му за извършеното класиране и избран изпълнител и получаване на покана за сключване на договор, съответно преди подписване на договора за възлагане на поръчката.

6.4. В случай, че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

6.5. В случай, че участникът е обединение от физически и/или юридически лица основанията за отстраняване по т. 2.1 и 2.3. се прилагат за всеки член на обединението.

Забележка:

При подаване на офертата, в случай, че участникът е обединение, което не е юридическо лице, ЕЕДОП се представя и за всяко физическо и/или юридическо лице, включено в състава на обединението.

РАЗДЕЛ IV

КРИТЕРИЙ ЗА ВЪЗЛАГАНЕ. 

1. Обособена позиция № 1.

Обществената поръчка се възлага въз основа на икономически най – изгодната оферта. Икономически най – изгодната оферта се определя въз основа на критерий за възлагане «НАЙ – НИСКА ЦЕНА».

Забележка:

При подаване на ценовото предложение участниците предлагат цена за един храноден, която включва всички разходи свързани с приготвянето й и разсипването й. 

Макссимална гранична стойност – Предложената от участниците цена не може да надвишава 3 /три/ лв. без ДДС за 1 храноден.
На първо място се класира участникът, предложил най-ниска цена за 1 храноден без ДДС.

2. Обособена позиция № 2.

Обществената поръчка се възлага въз основа на икономически най – изгодната оферта. Икономически най – изгодната оферта се определя въз основа на критерий за възлагане «НАЙ – НИСКА ЦЕНА».

Забележка:

При подаване на ценовото предложение участниците предлагат цена за един храноден, която включва всички разходи свързани с приготвянето й и разсипването й. 

1.2 Макссимална гранична стойност – Предложената от участниците цена не може да надвишава 2,08 лв. /два лева и осем стотинки/ без ДДС за 1 храноден.

На първо място се класира участникът, предложил най-ниска цена за 1 храноден без ДДС.

Забележка:

За участник, оферирал по – висока цена от посочениата от Възложителя максимална гранична стойност, ще се приеме, че ценовото предложение на участника не отговаря на поставеното от Възложителя условие и участникът ще бъде отстранен от участие в процедурата.

РАЗДЕЛ V.

ЗАЯВЯВАНЕ НА УЧАСТИЕ И СЪДЪРЖАНИЕ НА ОФЕРТИТЕ

1. ПОДГОТОВКА НА ОФЕРТАТА. ОБЩИ ПОЛОЖЕНИЯ

1.1. Участниците могат да подават само по една оферта за участие.

1.2. Не се допуска представянето на варианти в офертата.

1.3. Офертата се подава на български език в един оригинал. Разходите, свързани с изготвянето и подаването на офертата са за сметка на участника.

1.4. До изтичане на срока за подаване на офертите, всеки участник може да промени, допълни или оттегли офертата си.

1.5. Всички документи, съдържащи се в офертата, се представят на български език, без корекции и поправки и се подписват от законно представляващия участника или от надлежно упълномощено/и лице/а. Изискуемите документи, които обективират лично изявление на конкретно лице представляващо участника не могат да се подписват и представят от пълномощник.

1.6. Всички копия на документи, съдържащи се в офертата, следва да бъдат заверени. 

1.7. Съгласно чл. 102, ал. 1 от ЗОП, участниците могат да посочат в офертите си информация, която смятат за конфиденциална във връзка с наличието на търговска тайна. В тези случаи в офертата се прилага декларация за конфиденциалност и информацията няма да бъде разкривана от възложителя. Участниците следва да имат предвид, че не могат да се позовават на конфиденциалност по отношение на предложенията от офертите им, които подлежат на оценка.

2. СРОК НА ВАЛИДНОСТ НА ОФЕРТАТА

2.1. Срокът на валидност на офертите не може да бъде по-кратък от 6 /шест / месеца, считано от крайния срок за подаване на офертите.

2.2. Срокът на валидност на офертите е времето, през което участниците са обвързани с условията на представените от тях оферти.

3. СЪДЪРЖАНИЕ НА ОФЕРТАТА

Документите, свързани с участието в процедурата се представят в запечатана, непрозрачна опаковка. Опаковката по предходното изречение трябва да съдържа:

3.1. Опис на представените документи, съдържащи се в опаковката, подписан от участника (в оригинал) или от изрично упълномощен негов представител – Образец № 1

3.2. Единен европейски документ за обществени поръчки (ЕЕДОП)  за участника - Образец № 2;

3.3. Документи за доказване на предприетите мерки за надеждност, когато е приложимо;

3.4. Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка: определяне на партньор, който да представлява обединението за целите на обществената поръчка; уговаряне на солидарна отговорност, когато такава не е предвидена съгласно приложимото законодателство; правата и задълженията на участниците в обединението; разпределението на отговорността между членовете на обединението; дейностите, които ще изпълнява всеки член на обединението; 

3.5. Техническо предложение, съдържащо:

3.5.1. документ за упълномощаване, когато лицето, което подава офертата, не е законният представител на участника – оригинал или нотариално заверено копие.

3.5.2. предложение за изпълнение на поръчката - Образец № 3;

3.5.3. декларация за съгласие с клаузите на приложения проект на договор - Образец № 4;

3.5.4. декларация за срока на валидност на офертата - Образец № 5;

В случай, че участника участва и за двете обособени позиции, се представя отделно Техническо предложение за всяка от обособените позиции.

3.6. Отделен запечатан непрозрачен плик с надпис „Предлагани ценови параметри“, в който се поставя Ценово предложение ведно с Приложение № 1 към него. В случай, че участникът участва и за двете обособени позиции, се представя отделен запечатан непрозрачен плик с надпис „Предлагани ценови параметри Обособена позиция № ….“ за всяка обособена позиция. Ценовото предложение е разработено в два варианта – Образец № 6 - Ценово предложение за обособена позиция № 1, ведно с приложение № 1 към него и Образец № 7 - Ценово предложение за обособена позиция № 2 ведно с приложение № 1 към него.
4. ЕДИНЕН ЕВРОПЕЙСКИ ДОКУМЕНТ ЗА ОБЩЕСТВЕНИ ПОРЪЧКИ 

4.1. Участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП). В него се предоставя съответната информация, изисквана от Възложителя и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация;

4.2. Когато участникът е обединение, което не е юридическо лице се представя ЕЕДОП за всеки от участниците в обединението.

4.3. Когато участникът е посочил, че ще използва капацитета на едно или повече трети лица, по отношение на съответствието с критериите за подбор, се представя отделен ЕЕДОП за всяко едно от третите лица

4.4. Когато участникът е посочил, че ще ползва един или повече подизпълнители, се представя попълнен отделен ЕЕДОП за всеки един от подизпълнителите.

4.5. ЕЕДОП се попълва и представя от лицата, посочени в чл. 40 от ППЗОП.

4.6. Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

4.7. Участниците могат да използват ЕЕДОП, който е бил използван при предходна процедура за обществена поръчка, при условие че потвърдят, че съдържащата се в него информация все още е актуална, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП и се посочва адресът, на който е осигурен достъп до документа.

4.8. Възложителят може да изисква от участниците  по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата

4.9. Преди сключването на договор за обществена поръчка, Възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

4.10. Стандартният образец на ЕЕДОП се предоставя от Агенцията по  обществени    поръчки (АОП), като същият е публикуван и може да бъде изтеглен свободно от  Интернет страницата на АОП, като същият е наличен и в документацията за участие, публикувана на профила на купувача на община Нова Загора.
5. ПОДАВАНЕ НА ОФЕРТАТА 

5.1. Документите, свързани с участието в процедурата, се представят от участника, или чрез упълномощен от него представител, чрез пощенска или друга куриерска услуга с препоръчана пратка с обратна разписка, на адрес: гр. Нова Загора, Община Нова Загора, Област Сливен, п.к. 8900, ул. „24 май” № 1, - деловодство.

5.2. Документите се представят в запечатана непрозрачна опаковка, върху която се посочват: 

5.2.1 наименованието на участника, включително участниците в обединението, когато е приложимо; 

5.2.2. адрес за кореспонденция, телефон и по възможност – факс и електронен адрес; 

5.2.3. наименованието на поръчката.

5.3. Крайният срок за представяне на офертата е посочен в Обявлението за поръчката. Оферти, подадени по пощата или с куриер, следва да бъдат получени при Възложителя, в срока, определен за подаване на офертите. В противен случай тe се връщат на подателя по реда и условия на ЗОП и ППЗОП и няма да бъдат разгледани. Възложителят не се ангажира да съдейства на участниците за пристигането на офертата на адреса и в срока, определен от него. Рискът от забава или загубване на офертата е за участниците.

5.4. Не се приемат оферти, които са представени след изтичане на крайния срок за получаване или в незапечатана, опаковка с нарушена цялост или прозрачна опаковка.

5.5. При получаване на офертата върху опаковката се отбелязват поредният номер, датата и часът на получаването и посочените данни се записват във входящ регистър на Възложителя, за което на приносителя се издава документ. 

5.6. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра, като не се допуска приемане на заявления за участие или оферти от лица, които не са включени в списъка по предходното изречение. 

РАЗДЕЛ VI.

РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ. 

ПРИКЛЮЧВАНЕ НА ПРОЦЕДУРАТА.

1. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

1.1. Постъпилите оферти се разглеждат от назначена за целта комисия. Комисията започва работа след получаване на представените оферти и протокола по чл. 48, ал. 6 от ППЗОП. 

1.2. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. 

1.3. Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява за наличието на отделен запечатан плик с надпис "Предлагани ценови параметри". 

Най-малко трима от членовете на комисията подписват техническото предложение и плика с надпис "Предлагани ценови параметри". Комисията предлага по един от присъстващите представители на другите участници да подпише техническото предложение и плика с надпис "Предлагани ценови параметри". 

Публичната част от заседанието на комисията приключва след извършването на горепосочените действия. 

1.4. Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от Възложителя, и съставя протокол. Когато установи липса, непълнота и/или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по предходното изречение и изпраща протокола на всички  участници в деня на публикуването му в Профила на купувача. 

1.5. В срок до 5 (пет) работни дни от получаването на протокола по т. 1.4  участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща факти и обстоятелства, които са настъпили след крайния срок за получаване на оферти. 

Възможността се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на Възложителя, когато това не води до промяна на техническото предложение. 

Когато промените се отнасят до обстоятелства, различни от посочените по чл. 54, ал. 1, т. 1, 2 и 7 ЗОП, новият ЕЕДОП може да бъде подписан от едно от лицата, които могат самостоятелно да представляват участника.  

1.6. След изтичането на срока по т. 1.5, комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор. 

1.7. При извършването на предварителния подбор и на всеки етап от процедурата комисията може при необходимост да иска разяснения за данни, заявени от  участниците, и/или да проверява заявените данни, включително чрез изискване на информация от други органи и лица. 

1.8. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. 

1.9. Комисията разглежда допуснатите оферти и проверява за тяхното съответствие с предварително обявените условия на поръчката. 

1.10. Ценовото предложение на участник, чиято оферта не отговаря на изискванията на Възложителя, не се отваря. 

1.11. Не по-късно от 2 (два) работни дни преди датата на отваряне на ценовите предложения, комисията обявява най-малко чрез съобщение в Профила на купувача датата, часа и мястото на отварянето. 

1.12. На отварянето на Плик „Предлагани ценови параметри” могат да присъстват лицата по чл. 54, ал. 2 от ППЗОП. Комисията обявява резултатите от оценяването по другите показатели, отваря ценовите предложения и ги оповестява. 

1.13. Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, Възложителят изисква подробна писмена обосновка за начина на неговото образуване, която се представя в 5-дневен срок от получаване на искането. 

1.14. Обосновката по т. 1.13 може да се отнася до: 

1.14.1. икономическите особености на производствения процес, на предоставяните услуги или на строителния метод; 

1.14.2. избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството; 

1.14.3. оригиналност на предложеното от участника решение по отношение на строителството, доставките или услугите; 

1.14.4. спазването на задълженията по чл. 115 от ЗОП; 

14.5. възможността участникът да получи държавна помощ. 

1.15. Получената обосновка се оценява по отношение на нейната пълнота и обективност относно горепосочените обстоятелства, на които се позовава участникът.

При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само, когато представените доказателства не са достатъчни, за да обосноват предложената цена или разходи. 

1.16. Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП. 

1.17. Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС. 

1.18. Комисията изготвя доклад за резултатите от работата си в съответствие с чл. 60, ал. 1, ал. 2, ал. 3 от ППЗОП, който се представя на Възложителя за утвърждаване по реда и условията на чл. 106 от ЗОП.

1.19. Възложителят издава решение за определяне на изпълнител или за прекратяване на процедурата в 10 (десет) дневен срок от утвърждаване на доклада по т 1.18. 

2. ОСНОВАНИЯ ЗА ОТСТРАНЯВАНЕ ОТ УЧАСТИЕ В ПРОЦЕДУРАТА

1.Възложителят задължително отстранява от участие в процедура за възлагане на обществена поръчка участник, когато:

1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

1.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна; 

1.3. има задължения за данъци и задължителни осигурителни вноски по смисъла на чл. 162, ал. 2, т. 1 от ДОПК и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; 

1.4. е налице неравнопоставеност в случаите по чл. 44, ал. 5 от ЗОП;

1.5. е установено, че: а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

1.7. е налице конфликт на интереси, който не може да бъде отстранен.

Основанията по т. 1, 2 и 7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

2.Специфични основания за отстраняване:

2.1.Участниците в настоящата процедура и контролираните от тях лица следва да НЕ са регистрирани в юрисдикции с преференциален данъчен режим, съгласно чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

3.Други основания за отстраняване:

3.1.Участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

3.2.Участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение №10;

3.3.Участник, който не е представил в срок обосновката по чл. 72, ал. 1 от ЗОП;

3.4.Кандидати или участници, които са свързани лица;

3. ПРЕКРАТЯВАНЕ НА ПРОЦЕДУРАТА

3.1. Възложителят прекратява процедурата за възлагане на обществената поръчка с мотивирано решение, когато:

3.1.1. не е подадена нито една оферта и/или заявление за участие;

3.1.2. всички оферти или заявления за участие не отговарят на условията за представяне включително за форма, начин и срок, или са неподходящи;

3.1.3. първият и вторият класиран откаже да сключи договор;

3.1.4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата.;

3.1.5. поради неизпълнение на някое от условията по чл. 112, ал. 1 от ЗОП не се сключи договор за обществена поръчка;

3.1.6. всички оферти, които отговарят на предварително обявените условия, надвишават финансовия ресурс, който възложителя може да осигури;

3.1.7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

3.1.8. са необходими съществени промени в условията на поръчката, които биха променили кръга от заинтересованите лица.

3.2. Възложителят може да прекрати процедурата с мотивирано решение, когато:

3.2.1. е подадена само една оферта;

3.2.2. има само една подходяща оферта  за участие;

3.2.3. участникът, класиран на първо място откаже да сключи договор или не изпълни някое от условията по чл. 112, ал. 1 от ЗОП или не докаже, че не са налице основанията за отстраняване от процедурата.

РАЗДЕЛ VII.

ГАРАНЦИЯ ЗА  ИЗПЪЛНЕНИЕ НА ДОГОВОРА

1. Гаранцията за изпълнение е в размер на 3 % (три на сто) от стойността на договора (без ДДС).

2. Гаранциите се предоставят в една от следните форми: 

2.1. парична сума;

2.2. банкова гаранция;

2.3.  застраховка, която обезпечава изпълнението чрез покритие на отговорността на изпълнителя. 

3. Гаранцията по т.2.1 или т.2.2 може да се предостави от името на изпълнителя за сметка на трето лице - гарант. 

4. Участникът, определен за изпълнител, избира сам формата на гаранцията за изпълнение. 

5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

6. При избор на гаранция за изпълнение  - парична сума, то тя следва да се внесе по банков път по сметка на Община Нова Загора.
7. Когато участникът избере гаранцията за изпълнение да бъде банкова гаранция, тя трябва да отговаря на следните изисквания:

7.1. да бъде безусловна и неотменяема банкова гаранция да съдържа задължение на банката - гарант да извърши плащане при всяко писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по договора за обществена поръчка;

7.2. да бъде със срок на валидност не по-малък от 30 (тридесет) дни след крайния срок на договора, като при необходимост срокът на валидност на банковата гаранция се удължава или се издава нова.

Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на възложителя, при наличието на основание за това,са за сметка на изпълнителя.

8. Когато като Гаранция за изпълнение се представя под формата на застраховка, която обезпечава отговорността на Изпълнителя по договора, Изпълнителят предава на Възложителя оригинален екземпляр на сключената застрахователна полица, в която Възложителят е посочен като „трето ползващо се лице” и която трябва да отговаря на следните изисквания:

8.1. да обезпечава изпълнението на този договор чрез покритие на отговорността на Изпълнителя;

8.2. да бъде със срок на валидност не по-малък от 30 (тридесет) дни след крайния срок на договора. 

Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличието на основание за това, са за сметка на Изпълнителя.

9. Условията за задържане и освобождаване на гаранцията за изпълнение са указани в договора за обществената поръчка между Възложителя и Изпълнителя.

10. Възложителят ще освободи гаранцията за изпълнение, без да дължи лихви за периода, през който средствата законно са престояли при него.

РАЗДЕЛ VII.

СКЛЮЧВАНЕ НА ДОГОВОР

1. Възложителят сключва с определения изпълнител писмен договор за обществена поръчка, при условие, че при подписване на договора определеният Изпълнител:

1.1. представи документ за регистрация в съответствие с изискването по чл. 10, ал. 2  от ЗОП – когато е приложимо;

1.2. изпълни задължението по чл. 67, ал. 6 от ЗОП;

1.3. представи определената гаранция за изпълнение на договора;

1.4. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от Възложителя в условията на обявената поръчка.

2. Възложителят не сключва договор, когато участникът, класиран на първо място:

2.1. откаже да сключи договор;

2.2. не изпълни някое от условията по т. 1, или

2.3. не докаже, че не са налице основания за отстраняване от процедурата;

В този случай Възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

3. Когато определеният за изпълнител участник откаже да сключи договор, Възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което Възложителят е уведомен своевременно.

4. Договорът за възлагане на поръчката трябва да съответства на проекта на договор, приложен в документацията за участие, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 5 от ЗОП и се е наложило от обстоятелства, настъпили по време или след провеждане на процедурата.

5. Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

6. Възложителят може да сключи договор преди изтичането на 14- дневния срок от уведомяването на заинтересованите участници за решението за определяне на изпълнител, когато определеният изпълнител е единственият заинтересован участник.

РАЗДЕЛ VIII 

ДОКУМЕНТАЦИЯ ЗА УЧАСТИЕ

1. ПРЕДОСТАВЯНЕ НА ДОСТЪП ДО ДОКУМЕНТАЦИЯТА

1.1. Възложителят предоставя пълен достъп по електронен път до документацията за участие в процедурата на следния Интернет адрес: 

http://zop.nova-zagora.org/node/104   
Изтеглянето на документацията от посочения интернет адрес е безплатно.

1.2. Всички разяснения по документация ще бъдат публикувани на същият интернет адрес. 

2. ИСКАНЕ НА РАЗЯСНЕНИЯ ПО УСЛОВИЯТА НА ПРОЦЕДУРАТА 

2.1. Лицата могат да поискат писмено от Възложителя разяснения по решението, обявлението, документацията за обществената поръчка до 10 (десет) дни преди изтичане на срока за получаване на  офертите.

2.2. Възложителят предоставя разясненията в 4-дневен срок от получаване на искането, но не по-късно от 6 (шест) дни преди изтичане срока за получаване на оферти. В разясненията не се посочва лицето, направило запитването.

2.3. Разясненията се предоставят чрез публикуване им на профила на купувача. 

3. ИЗВЪРШВАНЕ НА ПРОМЕНИ В ОБЯВЛЕНИЕТО И/ИЛИ ДОКУМЕНТАЦИЯТА

3.1. Възложителят може по собствена инициатива или по искане на заинтересовано лице, еднократно да направи промени в обявлението, с което се оповестява откриването на процедурата и в документацията за участие в обществената поръчка. 

3.2. Заинтересованите лица могат да правят предложения за промени в документите по т.3.1. в 10-дневен срок от публикуването на обявлението в РОП, с което се оповестява откриването на процедурата. 

3.3. Възложителят изпраща за публикуване в РОП обявлението за изменение или допълнителна информация и решението, с което то се одобрява, в 14-дневен срок от публикуването в РОП на обявлението, с което се оповестява откриването на процедурата.

3.4. С публикуването на обявлението за изменение се смята, че всички заинтересовани лица са уведомени.

РАЗДЕЛ IX 

ДРУГИ УКАЗАНИЯ

1. Комуникацията и действията на Възложителя и на участниците, свързани с настоящата процедура, са в писмен вид и на български език. Обменът на информация между Възложителя и заинтересованите лица/участници може да се извършва с електронни средства за комуникация. Когато не се използват електронни средства за комуникация, обменът на информация се осъществява чрез пощенска или друга подходяща куриерска услуга или комбинация от тях и електронни средства. 

Избраният начин на комуникация трябва да позволява удостоверяване на датата на получаване на информацията.

2. За получено писмо или уведомление по време на възлагателната процедура за  обществена поръчка ще се счита това, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това ответната страна, или адресатът не желае да приеме уведомлението, за получено ще се счита уведомлението, което е достигнало до адреса, известен на изпращача.

3. Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на офертите.

4. За въпроси във връзка с провеждането на процедурата и подготовката на офертите от участниците, които не са разгледани в настоящите указания, се прилагат ЗОП, ППЗОП, обявлението и документацията за обществената поръчка и действащото законодателство на Република България.

5. Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към доставката , предмет на поръчката, както следва:

-
Относно задълженията, свързани с данъци и осигуровки:

Национална агенция по приходите:

Информационен телефон на НАП - 0700 18 700; 

интернет адрес: www.nap.bg

-
Относно задълженията, опазване на околната среда:

Министерство на околната среда и водите

Информационен център на МОСВ: 

1000 София, ул. "У. Гладстон" № 67

         Телефон: 02/ 940 6331

         всеки работен ден от 14:00 ч. до 17:00 ч.

Интернет адрес: http://www3.moew.government.bg/ 

-
Относно задълженията, закрила на заетостта и условията на труд:

Министерство на труда и социалната политика:

Интернет адрес: http://www.mlsp.government.bg

София 1051, ул. Триадица №2 

Телефон: 02/8119 443

РАЗДЕЛ X.

ОБРАЗЦИ НА ДОКУМЕНТИ

